LATVIJAS REPUBLIKAS MINISTRU KABINETS

|  |  |
| --- | --- |
| 2015. gada \_ . \_\_  Rīgā | Noteikumi nr.\_\_\_\_\_\_\_\_\_  (prot. Nr.\_\_\_.\_\_\_) |

**Grozījumi Ministru kabineta 2013.gada 17.septembra noteikumos Nr. 890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu”**

Izdoti saskaņā ar Epidemioloģiskās

drošības likuma 38.1 panta pirmo daļu

1. Izdarīt Ministru kabineta 2013.gada 17.septembra noteikumos Nr.890 „Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” (Latvijas Vēstnesis, 2013, 185.nr.) šādus grozījumus:

1.1.Izteikt norādi uz noteikumu izdošanas tiesisko pamatojumu šādā redakcijā:

„Izdoti saskaņā ar Epidemioloģiskās drošības likuma 38.1 panta pirmo daļu”;

* 1. Izteikt 3.punktu šādā redakcijā:

„3. Šo noteikumu [I nodaļā](http://likumi.lv/doc.php?id=260057#n1), [12.](http://likumi.lv/doc.php?id=260057#p12), [13.](http://likumi.lv/doc.php?id=260057#p13), [15.](http://likumi.lv/doc.php?id=260057#p15), 15.1, [18.](http://likumi.lv/doc.php?id=260057#p18), [22.](http://likumi.lv/doc.php?id=260057#p22), [23.](http://likumi.lv/doc.php?id=260057#p23), [24.](http://likumi.lv/doc.php?id=260057#p24), [30.](http://likumi.lv/doc.php?id=260057#p30), 32., VII, VIII nodaļā un 52., 53., 54., 55. un 57.punktā minētās prasības piemēro arī īslaicīga pakalpojuma sniedzējam. Ja īslaicīga pakalpojuma sniedzējs nodrošina bērniem aktivitātes ārā, tad uz viņu attiecas arī šo noteikumu 9., [16.](http://likumi.lv/doc.php?id=260057#p16), 16.1, 16.2 un 17.punktā minētās prasības.”;

1.3. Papildināt noteikumus ar 3.1 punktu šādā redakcijā:

„3.1 Šo noteikumu 20., 31., 33., 35., 37., 40., 41. punktā minētās prasības, 42.punktā minētās prasības attiecībā uz gatavās produkcijas ražošanu, uzglabāšanu un realizēšanu saskaņā ar ēdināšanas tehnoloģisko dokumentāciju un 43.punktā minētās prasības neattiecina uz fizisku personu, kura sniedz pilna laika bērnu uzraudzības pakalpojumu savā dzīvesvietā.”;

1.4. Izteikt 7.punktu šādā redakcijā:

„7. Pakalpojuma sniedzējs ir atbildīgs, lai darbiniekiem būtu atbilstošas zināšanas un prasmes, kas nepieciešamas, lai sniegtu higiēnas prasībām atbilstošu un drošu pakalpojumu.”;

1.5. Izteikt 13., 14. un 15. punktu šādā redakcijā:

„13. Pakalpojuma sniedzējs neuzņem pakalpojuma sniegšanas vietā bērnus ar:

13.1. infekcijas slimību pazīmēm, izņemot gadījumus, ja:

13.1.1. tiek pieskatīts viens bērns vai vienas ģimenes bērni,

13.1.2. pakalpojuma sniedzējam ir iespējas nodrošināt slimā bērna izolāciju atsevišķā telpā ar nepārtrauktu ārstniecības personas uzraudzību;

13.2. pedikulozi.

14. Ja bērns nav apmeklējis pakalpojuma sniegšanas vietu infekcijas slimību pazīmju dēļ, vai arī, ja bērns ir slimojis ar infekcijas slimību, ģimenes ārsts izsniedz izziņu vecākiem pakalpojuma sniedzēja informēšanai par bērna veselības stāvokli, un, ja nepieciešams, rekomendācijām turpmākai bērna aprūpei pakalpojuma laikā.

15. Pakalpojuma sniedzēji, izņemot fiziskās personas, izstrādā iekšējās kārtības noteikumus, kas nosaka kā pakalpojuma sniedzējs un bērna vecāki rīkojas bērnu infekcijas slimību gadījumos un savlaicīgi ar to iepazīstina bērna vecākus.”;

1.6. Papildināt noteikumus ar 15.1punktu šādā redakcijā:

„15.1 Fiziskas personas nodrošina savlaicīgu vecāku informēšanu par infekcijas slimību pazīmēm – caureja, vemšana, ādas, gļotādas vai acu ābolu dzelte, paaugstināta (virs 37,50C) ķermeņa temperatūra, infekciozas izcelsmes izsitumi (izsitumi kopā ar paaugstinātu ķermeņa temperatūru un izmaiņām bērna uzvedībā – miegainība, atteikšanās ēst, dzert, raudulība, paātrināta elpošana), ar kādām bērns netiks uzņemts pakalpojuma sniegšanas vietā.”;

1.7. Izteikt 16.punktu šādā redakcijā:

„16. Ja pakalpojuma sniedzēja valdījumā ir teritorija, viņš nodrošina tās piemērotību bērnu aktivitātēm un tās atbilstību bērnu drošībai. Teritorijā nodrošina rotaļu un sporta zonu un saimniecības zonu.”;

1.8. Papildināt noteikumus ar 16.1 un 16.2 šādā redakcijā:

„16.1 Teritorija, kurā uzturas bērni, atbilst šādām prasībām:

16.1.1. tā ir iežogota un sakopta;

16.1.2. ja teritorijā ir ūdenstilpes, tās ir iežogotas vai norobežotas;

16.1.3. teritorijas apzaļumošanai aizliegts izmantot augus, kas ir bīstami cilvēka veselībai, arī augus ar dzelkšņiem un indīgām daļām;

16.1.4. tajā nodrošina pirmsskolas vecuma bērniem atbilstošu un drošu spēļu laukumu vai sporta aprīkojumu un segumu, kā arī var ierīkot smilšu kasti, kuru pārklāj laikā, kad bērni to nelieto. Smiltis kastē nomaina reizi gadā – pavasarī.

16.2 Saimniecības zonā ierīko blīva seguma laukumu sadzīves atkritumu konteineru novietošanai. Atkritumus uzglabā slēgtos konteineros.”;

1.9. Aizstāt 17.punktā vārdu „pārvaldījumā” ar vārdu „valdījumā”;

1.10. Svītrot 20.3.1.apakšpunktu;

1.11. Izteikt 20.4. un 20.5.apakšpunktu šādā redakcijā:

„20.4. telpu bērnu īslaicīgai izolācijai infekcijas slimību gadījumos pakalpojuma sniegšanas vietās, kur bērni uzturas visu diennakti. Telpu nodrošina ar atsevišķu tualeti, biotualeti vai sēdpodu;

20.5. telpu vai vietu, kas ir pielāgota bērnu kultūras un izklaides pasākumu, mūzikas un sporta nodarbību rīkošanai.”;

1.12. Papildināt noteikumus ar 20.1 punktu šādā redakcijā:

„20.1 Fiziska persona, kura sniedz pilna laika bērnu uzraudzības pakalpojumu savā dzīvesvietā, nodrošina pakalpojuma sniegšanas vietā:

20.1 1.vietu bērnu ratiņu novietošanai (ja nepieciešams);

20.1 2.vietu virsdrēbju novietošanai un žāvēšanai katram bērnam;

20.1 3. rotaļu un nodarbību telpu;

20.1 4. guļamtelpu (var būt apvienota ar rotaļu un nodarbību telpu);

20.1 5. tualeti un roku mazgātni;

20.1 6. telpu vai vietu ēdiena sagatavošanai, sadalei, uzglabāšanai, trauku mazgāšanai un uzglabāšanai;

20.1 7. veļas mazgāšanas un gludināšanas telpu vai vietu, ja pakalpojuma sniedzējs mazgā un gludina veļu;

20.1 8. veļas uzglabāšanas vietu;

20.1 9. telpu vai vietu, kas ir pielāgota bērnu kultūras un izklaides pasākumu, mūzikas un sporta nodarbību rīkošanai.”;

1.13. Svītrot 26.punktu;

1.14. Izteikt 32.punktu šādā redakcijā:

„32. Pakalpojuma sniegšanas vietā nodrošina bērnu lietošanai drošas un no veselībai nekaitīga materiāla izgatavotas mēbeles, kas ir piemērotas bērna ķermeņa īpatnībām, ņemot vērā ergonomikas prasības un principus.”;

1.15. Aizstāt 33.punktā vārdu „izlietni” ar vārdu „mazgātni”.;

1.16. Svītrot 34.2. apakšpunktu;

1.17. Papildināt noteikumus ar 37.1 punktu šādā redakcijā:

„37.1 Fiziska persona, kura sniedz pilna laika bērnu uzraudzības pakalpojumu savā dzīvesvietā, nodrošina bērnu ēdināšanu, ņemot vērā veselīga uztura pamatprincipus.”;

1.18. Svītrot 46.punktu;

1.19. Izteikt 50.punkta otro teikumu šādā redakcijā:

„50. Pakalpojuma sniedzējs katru dienu nodrošina regulāru telpu vēdināšanu, tajā skaitā, pirms bērnu ierašanās un pēc bērnu došanās prom no pakalpojuma sniegšanas vietas, kā arī pakalpojuma sniegšanas laikā, kad bērni neatrodas telpās.”;

1.20. Izteikt 54.punkta pirmo teikumu šādā redakcijā:

„54. Sēdpodus mazgā pēc katras lietošanas reizes ar mazgāšanas līdzekli un dezinficē pēc nepieciešamības, ievērojot higiēnas un drošības prasības, lai novērstu apkārtējās vides piesārņojumu.”;

1.21. Svītrot 58.punkta pēdējo teikumu;

1.22. Papildināt noteikumus ar 62., 63. un 64.punktu šādā redakcijā:

„62. Šo noteikumu 15.punktā minētos iekšējās kārtības noteikumus, pakalpojuma sniedzēji, izņemot fiziskās personas, izstrādā līdz 2016.gada 1.janvārim. Līdz šo noteikumu 15.punktā minēto iekšējās kārtības noteikumu izstrādei pakalpojuma sniedzējs, savlaicīgi informējot par to bērna vecākus, neuzņem pakalpojuma sniegšanas vietā bērnus ar šādām infekcijas slimību pazīmēm – caureja, vemšana, ādas, gļotādas vai acu ābolu dzelte, paaugstināta (virs 37,50C) ķermeņa temperatūra, infekciozas izcelsmes izsitumi (izsitumi kopā ar paaugstinātu ķermeņa temperatūru un izmaiņām bērna uzvedībā – miegainība, atteikšanās ēst, dzert, raudulība, paātrināta elpošana), izņemot gadījumus, ja tiek pieskatīts viens bērns vai vienas ģimenes bērni.

63. Šo noteikumu 19.punktā noteiktās prasības attiecībā uz telpu minimālo platību uz vienu bērnu ir obligātas grupām, kas ir izveidotas pēc 2020.gada 1.janvāra.

64. Šo noteikumu 33. un 35.punkta prasības attiecībā uz sanitārtehnisko ierīču skaitu ir piemērojamas no 2020.gada 1.janvāra.”;

1.23. Svītrot noteikumu pielikumu.

2. Šo noteikumu 1.18.apakšpunkts stājas spēkā 2016.gada 1.janvārī.

3. Šo noteikumu 1.13., 1.14. un 1.23. apakšpunkts stājas spēkā 2018.gada 1.janvārī.

Ministru prezidente L. Straujuma

Veselības ministrs G. Belēvičs

16.06.2015. 15:25

1057

A.Kalniņa

67876148, [astra.kalnina@vm.gov.lv](mailto:astra.kalnina@vm.gov.lv)

L.Ļaksa

67876075, [lasma.laksa@vm.gov.lv](mailto:lasma.laksa@vm.gov.lv)